Kaapstad-tiener met vuurwapen betrap - Maroela Media
'n 18-jarige seun is Woensdag in Kaapstad in hegtenis geneem nadat 'n ongelisensieerde vuurwapen in sy besit gevind is.
Sers. Noloyiso Rwexana, provinsiale polisiewoordvoerder van die Wes-Kaap, het gesê die seun is in die omgewing van Athlone in hegtenis geneem.
"Polisiebeamptes was besig met misdaadvoorkomingspligte in die gebied toe hulle sien die verdagte hou iets in sy hande vas. Hy het probeer weghardloop, maar is gou ingehaal en aangekeer," het Rwexana gesê.
Die verdagte moet binnekort in die Athlone-landdroshof verskyn op aanklag van die besit van 'n ongelisensieerde vuurwapen.
Marieta Reyneke · 3 jare gelede
Nou hoekom dan nou "seun"? Sover my kennis strek is n 18-jarige mos nou n volwassene.
Nou het hulle eindelik n GEWAPENDE bendelid beet.
Hou hom deur proxy aanspreeklik vir onverantwoordelike skietvoorvalle in die omgewing waar by onskuldige gewonder of.selfs gedood word.
Meneertjie · 3 jare gelede
Kom ons raai, daar gaan NIKS met hom gebeur nie. Hy gaan in die landdroshof verskyn vir die skyn en dan op R50 (of geen) borgtog vrygelaat word, of in die sorg van sy ouers gelaat word, hy is mos nog 'n TIENER op 18. Snaaks hulle is skielik tieners op 18 as hulle aanjaag. Die woordkeuse deesdae is vir my verstommend. Hoe kriminele oortredings sagter laat klink word vir sommige en harder vir ander. En dit alles deur middel van die media. Dit is baie powerful.
Opskrif lees hy is n tiener, weg gehardloop soos n seun, op 18 jaar moet hy verantwoordelikheid besef en toepas, straf hom as n volwasse man, hy hou hom mos groot.
Se ek ook mos. Stem 100% saam met jou. Hulle is mondig op 18 en nie meer in die ou dae 21 jarige ouderdom nie . Dus moet hy aangespreek word as n volwasse man en verantwoordelikheid vat vir sy dade as n volwassenne.